Beamptes wys akkommodasie van die hand | Maroela Media
Foto: TrafficRTMC, Twitter
Ongeveer 20 beamptes het Donderdagaand geweier om kamers te beset wat vir hulle by Komatipoort in Mpumalanga bespreek is. Hulle het eerder gekies om buite te slaap.
RTMC het gesê die beamptes se gedrag is 'n klad op die korporasie en die hele regering se naam en ondermyn die regering se pogings om veiligheid tydens die besige Paasnaweek op die land se paaie te verbeter.
"Die RTMC wil graag die lede van die publiek verseker dat die gedrag van dié lede nie aandag sal aftrek van die belangrike taak om seker te maak dat ons paaie hierdie naweek veilig sal wees nie. Stappe sal ook gedoen word om seker te maak die beamptes word aanspreeklik gehou vir hul gebrek aan dissipline," het Simon Zwane, woordvoerder van die RTMC, in 'n verklaring gesê.
Zwane was nie beskikbaar om kommentaar te lewer waarom die beamptes die bespreekte akkommodasie van die hand gewys het nie.
Intussen berig EWN 'n anonieme bron het gesê slegs 18 kamers is bespreek vir 32 beamptes en hul seniors. Hulle is nie vooraf in kennis gestel dat hulle kamers sou deel nie, en dit maak inbreuk op hul privaatheid, omdat meeste van hulle vroue is – en nie almal heteroseksueel nie.
1/ We regret the conduct of some members of the National Traffic Police deployed in Mpumalanga who have refused to take up accommodation that had been booked for them. pic.twitter.com/s5yTNfXtAM
— RTMC PublicRelations (@TrafficRTMC) March 30, 2018
Baie meer privaat op die sypaadjie?
As die anonieme bron se storie reg is, ondersteun ek die beamptes. Mens moet darem vooraf die mense vra of hulle gewillig is om akkommodasie te deel en ook met wie.
Daar is baie ander wat die werk met graagte sal wil doen. Tree op teen die ondankbare lede , stuur hulle almal Dinsdag vir n uur na n begraafplaas. Hulle moet besef dat die afgestorwes daar nie onmisbaar en onvervangbaar is nie, die lewe gaan aan
Ek nou op die fotos gekyk hulle lyk rustig en vas aan die slaap slaap in elk geval beter as ń sitplek van ń voertuig
Hulle kan dankbaar wees dat daar vir hulle wel verblyf gereel was. Goeie genade wil hulle in die Protea Hotelle woon? Steeds betaal word? Uitslaap fooi ontvang? Oortyd boek? EK WENS EK HET VIR DIE STAAT GEWERK.